เรื่องมีอยู่ว่า แฟนผมได้เอามือไปจับสุขนัขจรจัด เพราะเนื่องจากสุุนัขติดรั้ว หลังจากช่วยเสร็จ แฟนผมก็เอามือมาจับที่แขนผม ซึ้งผมมีแผลที่แขน แต่แผลนั้นอยู่ในร่มผ้าเพราะผมใส่เสื้อ อยากทราบว่าผมต้องไปฉีดกระตุ้นไหมครับ ก่อนหน้านี้ ได้ฉีดวัคซีนครบคอร์สไปแล้วใน วันที่ 21 ธันวาคม 2563 และกระตุ้น ไป 1 เข็ม เมื่อ 26 มกราคม 2564 กระตุ้น 1 เข็ม เมื่อ 2 กุมภาพันธ์ 2564 และล่าสุด กระตุ้น 1 เข็ม เมื่อ 12 กรกฏาคม 2564 ผมต้องไปกระตุ้นไหมครับ
สวัสดีค่ะ การเอามือไปจับสุนัข แล้วมาจับที่แขนซึ่งมีแผล ไม่ได้ทำให้ติดเชื้อพิษสุนัขบ้าได้ค่ะ อีกทั้ง หากบาดแผลอยู่ใต้เสื้อผ้า คือมีเสื้อผ้ากั้นอยู่ โอกาสที่จะติดเชื้อพิษสุนัขบ้า ก็ถือว่าไม่มี ดังนั้น ก็ไม่จำเป็นต้องไปฉีดวัคซีนพิษสุนัขบ้ากระตุ้นค่ะนอกจากนี้ แม้จะถูกสุนัขกัด ข่วน หรือเลียแผลโดยตรงก็ตาม หากเคยฉีดวัคซีนพิษสุนัขบ้าครบคอร์สไปแล้วเมื่อ 21 ธ.ค. 63 และฉีดกระตุ้นไปหลายครั้ง โดยล่าสุดคือ 12 ก.ค. 64 ก็ไม่จำเป็นต้องฉีดกระตุ้นเช่นกัน เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้ค่ะ